stanford-oval/wikipedia huggingface dataset:
Mindbender
Onnettomuus

Vuonna 1986 kesäkuun 14. päivänä Mindbender-huvipuistolaitteen työntekijät huomasivat laitteen tekevän outoa ääntä. He sulkivat laitteen ja ottivat yhteyttä huoltohenkilökuntaan. Huolto lähetti tyhjän junan liikkeelle yrittääkseen kuulla äänen. Laite ei tehnyt mitään epätavallisia ääniä tyhjänä ollessaan, joten he päättivät antaa työntekijöille luvan avata laite uudelleen. Työntekijät avasivat laitteen uudelleen, mutta kun keltainen juna liikkui radalla niin ääni huomattiin uudelleen. Laitteen työntekijät sulki taas laitteen ja kutsui huoltohenkilökunnan takaisin. Heidän saapuessaan laitteelle työntekijä kertoi heille, että ääni tulee keltaisesta junasta. Huolto ajoi keltaisen junan tyhjänä, mutta ääntä ei taaskaan kuulunut. Tämä johtui todennäköisesti siitä, että keltainen juna oli tyhjä ja siten paljon kevyempi, aiheuttaen vähemmän stressiä pyöräsarjoille. Tämän jälkeen laitteen huolto kertoi työntekijöille, että he voivat avata taas laitteen.
Saman päivän illalla, keltaisen junan neljäs eli viimeinen vaunu suistui raiteilta juuri ennen saapuessa kolmanteen ja viimeiseen silmukkaan. Yksi vaunun alla olevasta pyöräsarjasta irtosi kokonaan vaunusta ja raiteista, mikä aiheutti viimeisen vaunun heilumisen edestakaisin raiteilla. Tämän syystä junan viimeinen vaunu vaurioitui ja seurauksena viimeisen vaunun turvakaaret avautuivat heittäen neljä matkustajaa betonilattialle. Juna jatkoi edelleen liikkumista radalla kohti viimeistä silmukkaa, mutta vaunun suistumisen aiheuttama kitka hidasti junaa ja esti sen menemästä silmukan läpi. Tämän jälkeen juna lähti kulkemaan takaperin silmukassa, jossa vaurioittunut vaunu törmäsi betonipilariin pysäyttäen junan äkillisesti. Huvipuistolaitteesta neljästä tippuneesta matkustajasta kolme menehtyi ja neljäs loukkaantui vakavasti ja sai pysyviä vammoja. Loput matkustajat evakuoitiin turvallisesti ja heidät hoidettiin lähellä olevassa sairaalassa, jossa heillä ilmeni lieviä vammoja.
Onnettomuus > Onnettomuuden syyt

Myöhemmin tehty tutkimus osoitti, että pyöräsarjaa yhdessä pitäneet neljä ruuvia petti, mikä oli suunnitteluvirheiden ja huonojen huoltorutiinien seurausta. Junien pyöräsarjoja oltiin vain visuaalisesti tarkistettu eikä niitä oltu tarkistettu kertaakaan perusteellisemmin, koska laitteen saksalaista huoltokirjaa ei ollut käännetty englannin kielelle. Kääntämätön huoltokirja olisi kertonut suoraan huoltotyöntekijöille, että heidän olisi pitänyt tehdä viikoittaisia tarkastuksia kaikille ruuveille ja pulteille. Huoltohenkilöstön oli myös vaikea tarkistaa kunnolla pyöräsarjoja laitteen jarrujen takia, jotka oli asennettu radan viereen piilottaen pyöräsarjat kun juna pysähtyi jarruihin tai seisoi asemalla.
Schwarzkopf oli mennyt kerran konkurssiin vuonna 1983, mutta uudet omistajat elvytti yrityksen konkurssin jälkeen. Tämä "uusi" Schwarzkopf käytti huonosti valmistettuja osia ja materiaaleja, joita ei oltu suunniteltu juuri tätä vuoristorataa varten. Tämä tehtiin, koska haluttiin säästää kustannuksissa ettei uutta konkurssia tulisi uudestaan. Myöskään "uusi" Schwarzkopf ei halunnut edellisen yrityksen perustajaa, Anton Schwarzkopfia tarkastamaan, ohjaamaan ja valvomaan vuoristoradan rakentamista. Häneltä haluttiin salata tieto, että huonosti valmistettuja osia käytettiin rakentamisessa. Schwarzkopf meni lopullisesti konkurssiin vuonna 1986.
Onnettomuus > Onnettomuuden jälkeen

Kun Mindbender avattiin uudelleen tammikuussa 1987 laitteen junat oltiin suunniteltu uudelleen. Nelivaunuiset junat muutettiin kolmivaunuisiksi ja jokaiseen vaunuun lisättiin kaksi ylimääräistä pyöräsarjaa. Laitteessa oleva turvakaari säilytettiin, mutta turvavyöt ja olkapehmusteet lisättiin vuoristorataan.
Mindfucker

| Mindfucker Monster Magnet |
| --- | --- | --- |

Studioalbumin tiedot
 Julkaistu: 23. maaliskuuta 2018
 Kesto: 49.58
 Levy-yhtiö: Napalm
Listasijoitukset
  8.
Monster Magnetin muut julkaisut
| Last Patrol 2013 | Mindfucker 2018 | A Better Dystopia 2021 |
Mindfucker on Monster Magnetin studioalbumi, joka julkaistiin 23. maaliskuuta 2018.
Kappaleet

Rocket Freak – 3.29
Soul – 5.26
Mindfucker – 4.59
I'm God – 6.16
Drowning – 7.20
Ejection – 3.27
Want Some – 5.48
Brainwashed – 3.22
All Day Midnight – 3.59
When The Hammer Comes Down – 5.47
Kokoonpano

Dave Wyndorf - laulu, kitara
Garrett Sweeny - kitara
Phil Caivano - kitara
Chris Kosnik - basso
Bob Pantella - rummut
Arvostelut

Kaaoszine: 7½/10
Soundi:
Mostafa Nazari

Mostafa Nazari
Mostafa Nazari (pers. ‏مصطفی نظری‎; s. 11. joulukuuta 1978 Teheran, Iran) on iranilainen futsalmaalivahti. Hän edustaa Tasisat Daryaeita ja Iranin futsalmaajoukkuetta. Nazari on yksi maailman parhaista maalivahdeista ja hänet valittiinkin vuonna 2010 maailman parhaaksi maalivahdiksi.
Nazari on pelannut kaksissa MM-kilpailuissa vuosina 2008 ja 2012. Maajoukkuetasolla Nazari on voittanut kolmesti Aasian-mestaruuden ja kerran Confederations Cupin.
Seuratasolla Nazari on pelannut koko uransa kotimaassaan, lukuun ottamatta kautta 2013-2014, jonka hän vietti Venäjän pääsarjan MFK Norilsk Nickelissä. Nykyistä seuraansa Tasisat Daryaeita Nazari on edustanut vuodesta 2014 asti. Hän on voittanut seuratasolla Iranin mestaruuden kaksi kertaa ja Aasian mestareiden liigan niin ikään kahdesti.
Käännös suomeksi
Matroska

| Matroska |
| --- | --- |

Tiedostopääte:  .mkv .mka .mks
Mediatyyppi:  video/x-matroska audio/x-matroska
Omistaja:  Matroska.org
Tiedoston tyyppi:  Säiliö
Säilöö:  Multimediaa
Matroska on avoimen lähdekoodin säiliömuoto, joka on kehitetty yleiskäyttöiseksi kääreeksi erilaisia ääni-, video-, ja tekstitysvirtoja varten. Teknisesti se on kehittynein multimediasäiliöistä. Kyseessä siis ei ole videonpakkausmenetelmä kuten esimerkiksi H.264. Nimensä Matroska on saanut venäläisen maatuska-nuken mukaan. 2010 Google ilmoitti, että WebM tulee perustumaan Matroska-profiiliin.
Matroska-projekti

7. joulukuuta 2002, haarana silloiseen MCF-formaattiin, julkistettiin uusi projekti sen jälkeen, kun XML:än tapainen, mutta binäärinen EBML-kuvauskieli oli aiheuttanut erimielisyyksiä kehittäjien kesken. Projektin luojat uskovat EBML:n tuovan lukuisia etuja, mukaan lukien formaatin laajentamisen tulevaisuudessa, kun uutta kehitystä tapahtuu tai tavoitteet muuttuvat.
Tavoitteet:
luoda ja dokumentoida moderni, joustava, laajennettava ja alustariippumaton multimediasäiliö, joka yhdessä avoimen koodekki-API:n kanssa muodostaa vapaan ja avoimen mediakehyksen
vakiinnuttaa Matroska avoimen lähdekoodin vaihtoehtona muihin säiliöihin nähden, kuten AVI, ASF, MOV, RM, MP4, MPEG
kehittää työkalut Matroska-tiedostojen luontiin ja editointiin, lisensoituna GNU GPL:n alle
kehittää kirjastot, joiden avulla ohjelmistokehittäjät voivat lisätä Matroska-tuen sovelluksiinsa, lisensoituna LGPL:n alle
tehdä yhteistyötä laitteistovalmistajien kanssa Matroska-tuen sisällyttämiseksi sulautettuihin multimedialaitteisiin (esimerkiksi DVD-soitin)
tarjota natiivi tuki Matroskalle eri käyttöjärjestelmissä, mukaan luettuina Linux multimediakehys GStreamer:in kautta, Haiku sen Mediakit:in avulla ja Windows DirectShow:n kautta
Ominaisuudet

DVD-levyjen tyyliin Matroska sallii useiden tekstityskielien ja ääniraitojen lisäämisen samaan tiedostoon. Lisäksi tiedosto voi sisältää valikot. Muita ominaisuuksia ovat:
nopea haku
kehittynyt virheenkorjaus
tuki suoralähetyksille (HTTP ja RTP)
Ohjelmisto- ja laitteistotuki

Alla oleva taulukko sisältää perustietoja Matroska-tiedostojen toistosta ja editoinnista. Luonnollisesti pelkkä purku kyseisestä säiliöstä ei riitä itse sisällön käsittelyyn vaan tarvitaan lisäksi koodekit multimediavirtoja varten, esimerkiksi maailman johtavaan audio- ja videokirjastoon libavcodeciin perustuvan ffdshow:n (DirectShow) muodossa.
| Ohjelmisto> Toisto | Ohjelmisto> Editointi | Laitteisto> Toisto |
| --- | --- | --- |
| Windows Media Player Classic  VLC media player  MPlayer  Haali Media Splitter, tämä DirectShow-suodatin mahdollistaa Matroska-dekoodauksen kaikissa em. multimediakehykseen perustuvissa soittimissa (esimerkiksi Windows Media Player). Linux MPlayer  VLC media player  Totem  Kaffeine OS X MPlayer  VLC media player  QuickTime player (with perian) | Windows HandBrake  Avidemux  VirtualDubMod (vanhentunut ohjelma)  MKVToolnix * Linux Avidemux  LiVES-videoeditori (kotisivut)  Kdenlive-videoeditori (kotisivut)  MKVToolnix * Mac OS X Avidemux  MKVToolnix * * Työkalut Matroska-tiedostojen luontiin, muokkaamiseen ja tutkintaan; varsinainen editointi on tehtävä toisessa ohjelmassa (esimerkiksi VirtualDub) ennen Matroska-multipleksaamista tai demultipleksaamisen jälkeen. | DVD-soittimet Zensonic on ilmoittanut tukevansa Matroskaa z500-sarjassaan. Kännykät ja kämmentietokoneet Core Player Mobile (Arkistoitu – Internet Archive) mahdollistaa toiston CE-, Pocket PC-, Windows Mobile-, Smartphone-, Palm- ja Symbian-pohjaisissa laitteissa. |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.matroska.org - Viralliset kotisivut
http://forum.doom9.org/showthread.php?t=39954 - Matroska-projektin julkistus
http://haali.cs.msu.ru/mkv (Arkistoitu – Internet Archive) - Haali Media Slitter (DirectShow-suodatin)
http://www.cccp-project.net (Arkistoitu – Internet Archive) - 'Combined Community Codec Pack' mm. Matroska-tuen sisältävä koodekkipaketti
http://www.bunkus.org/videotools/mkvtoolnix - Linux-/Unix- ja Windows-työkalut Matroskalle
http://sourceforge.net/projects/guliverkli - Matroska Muxer, Matroska Splitter ja MPC
http://wiki.hydrogenaudio.org/index.php?title=Matroska - Matroska Hydrogenaudio.org wiki
Messierin luettelo

Messierin luettelo on 110 syvän taivaan kohdetta käsittävä luettelo, jonka laati ranskalainen tähtitieteilijä Charles Messier 1700-luvulla. Luettelo julkaistiin ensimmäisen kerran vuonna 1774. Se sisältää lähinnä näennäisen sumumaisia kohteita, kuten avoimia ja pallomaisia tähtijoukkoja, galakseja ja kaasusumuja. Se on yhä tähtitieteen harrastajien suosiossa. Messiermaratonilla tarkoitetaan kaikkien 110 kohteen havaitsemista yhdessä yössä.
Messierin varsinainen tehtävä oli etsiä komeettoja, mutta hän turhautui löytäessään sumumaisia kohteita, jotka muistuttivat komeettoja, mutta eivät niitä kuitenkaan olleet. Näistä kohteista hän muodosti luettelon, joka tunnetaan nykyisellä nimellään. Luettelon ensimmäinen versio sisälsi vain kohteet M1–M45. Valmis luettelo julkaistiin 1781. Vuonna 1967 luetteloon lisättiin vielä M110. Useat kohteista tunnetaan yhä Messierin numeron mukaan, mikäli niille ei ole syntynyt erityistä omaa nimeä.
Messierin luetteloon pujahti myös muutamia virheitä. Ursan kirja "Messierin luettelo" tuntee viisi virhettä, kuten M40, M73 ja M102.
Nimen oikeaoppinen kirjoitusasu on Messier'n luettelo (lausutaan [messieen]), mutta tässäkin artikkelissa käytetty nimi on hyvin vakiintunut suomenkieliseen kirjallisuuteen. Usein Messier lyhennetään pelkäksi M-kirjaimeksi kohteen nimessä. Messierin luettelosta puuttuu useita kohtalaisen kirkkaita avaruuden kohteita, näitä on koottu esim. Caldwellin luetteloon. Näistä monet ovat eteläisen tähtitaivaan kohteita, eivätkä ne siis näy Suomessa.
Messierin luettelon kohteet > 1–20

M1 eli Rapusumu on supernovajäänne Härän tähdistössä. NGC 1952
M2 on pallomainen tähtijoukko Vesimiehessä. NGC 7089
M3 on pallomainen tähtijoukko Ajokoirien tähdistössä. NGC 5272
M4 on kirkas pallomainen tähtijoukko Skorpionissa, aivan Antareksen vieressä. NGC 6121.
M5 on myös pallomainen tähtijoukko Käärmeessä. NGC 5904.
M6 eli Perhosjoukko on avoin joukko, joka sijaitsee Skorpionissa. NGC 6405.
M7 on avoin tähtijoukko Skorpionissa. NGC 6475.
M8 eli Laguunisumu sijaitsee Jousimiehessä. NGC 6523.
M9 on pallomainen tähtijoukko Käärmeenkantajassa. NGC 6333.
M10 on toinen pallomainen tähtijoukko Käärmeenkantajassa. NGC 6254.
M11 on avoin joukko Kilvessä. NGC 6705.
M12 on avoin tähtijoukko Käärmeenkantajassa. NGC 6218.
M13 on suuri ja kirkas pallomainen tähtijoukko Herkuleessa. NGC 6205.
M14 on pallomainen tähtijoukko Käärmeenkantajassa. NGC 6402.
M15 on pallomainen tähtijoukko Pegasuksessa. NGC 7078
M16 eli Kotkasumu ja Kotkajoukko on avoin tähtijoukko ja emissiosumu Käärmeen tähdistössä. NGC 6611.
M17 eli Omegasumu on Jousimiehessä sijaitseva kaasusumu. NGC 6618
M18 on avoin tähtijoukko Jousimiehessä. NGC 6613
M19 on pallomainen tähtijoukko Käärmeenkantajassa. NGC 6273.
M20 eli Trifid-sumu sijaitsee Jousimiehessä. NGC 6514.
Messierin luettelon kohteet > 21–40

M21 on avoin joukko, joka sijaitsee Jousimiehessä. NGC 6531.
M22 on kirkas pallomainen tähtijoukko Jousimiehessä. NGC 6656.
M23 on myös kirkas avoin joukko Jousimiehessä. NGC 6494.
M24 eli Pieni Jousimiehen tähtipilvi on poikkeuksellisen silmiinpistävänä näkyvä Linnunradan osa Jousimiehessä. Cr 374.
M25 on suuri ja avonainen tähtijoukko Jousimiehessä. IC 4725.
M26 on Kilvessä sijaitseva avoin joukko. NGC 6694.
M27 eli Nostopainosumu on Ketussa sijaitseva planetaarinen sumu. NGC 6853.
M28 on pallomainen tähtijoukko Joutsenen tähdistössä. NGC 6626.
M29 on pieni avoin tähtijoukko Joutsenessa. NGC 6913.
M30 on pallomainen tähtijoukko Kauriissa. NGC 7099.
M31 eli Andromedan galaksi on pohjoisen tähtitaivaan kirkkain galaksi. NGC 224.
M32 on M31:n elliptinen satelliittigalaksi Andromedassa. NGC 221.
M33 eli Kolmion galaksi on päältäpäin näkyvä kierteisgalaksi Kolmiossa. NGC 598.
M34 on laaja avoin tähtijoukko Perseuksessa. NGC 1039.
M35 on jo paljain silmin erottuva avoin tähtijoukko Kaksosissa. NGC 2168.
M36 on avoin tähtijoukko Ajomiehessä. NGC 1960.
M37 on myös avoin tähtijoukko Ajomiehen tähdistössä. NGC 2099.
M38 on kolmas avoin joukko Ajomiehessä. NGC 1912.
M39 on avoin tähtijoukko Joutsenen tähdistössä. NGC 7092.
M40 eli Winnecke 4 on yksi luettelon virheistä – kaksoistähti Isossa karhussa.
Messierin luettelon kohteet > 41–60

M41 on laaja avoin tähtijoukko Isossa koirassa juuri Siriuksen eteläpuolella. NGC 2287
M42 eli Orionin suuri kaasusumu sijaitsee nimensä mukaisesti Orionissa. NGC 1976.
M43 on M42:n "pikkuveli" sijaiten sen pohjoispuolella. NGC 1982.
M44 eli Praesepe tai Seimi on kirkas avoin tähtijoukko Kravussa. NGC 2632.
M45 eli Seulaset tai Plejadit on tunnettu avoin tähtijoukko Härässä. Cr 42.
M46 on Peräkeulassa sijaitseva avoin joukko, jossa on myös planetaarinen sumu. NGC 2437.
M47 on avoin tähtijoukko Peräkeulan alueella. NGC 2422.
M48 on Vesikäärmeen länsiosissa sijaitseva avoin joukko. NGC 2548.
M49 on elliptinen galaksi Virgon galaksijoukossa. NGC 4472.
M50 avoin tähtijoukko Yksisarvisessa. NGC 2323.
M51 eli Pyörregalaksi on kierteisgalaksi Ajokoirissa. NGC 5194.
M52 on avonainen tähtijoukko Kassiopeiassa. NGC 7652.
M53 on Bereniken hiuksissa sijaitseva pallomainen tähtijoukko. NGC 5024.
M54 on Jousimiehen tähdistössä sijaitseva pallomainen joukko. NGC 6715.
M55 on myös Jousimiehessä sijaitseva pallomainen tähtijoukko. NGC 6809.
M56 sijaitsee Lyyrassa. Se on pallomainen joukko. NGC 6779.
M57 eli Lyyran rengassumu on planetaarinen sumu Lyyrassa. NGC 6720.
M58 on kierteisgalaksi Neitsyessä. NGC 4579.
M59 on ellipsigalaksi Neitsyessä. NGC 4621.
M60 sijaitsee M59:n lähellä ja on myös galaksi. NGC 4649.
Messierin luettelon kohteet > 61–80

M61 on suoraan päältäpäin näkyvä kierteisgalaksi Neitsyen tähdistössä. NGC 4303.
M62 on Käärmeenkantajassa sijaitseva pallomainen joukko. NGC 6266.
M63 eli Auringonkukkagalaksi sijaitsee Ajokoirissa. NGC 5055.
M64 eli Mustasilmägalaksi on galaksi Bereniken hiuksissa. NGC 4826.
M65 on galaksi Leijonassa. NGC 3623.
M66 on myös galaksi Leijonassa. NGC 3627.
M67 on vanha avoin tähtijoukko. NGC 2682.
M68 on tyypillinen pallomainen tähtijoukko Vesikäärmeessä. NGC 4590.
M69 sijaitsee Jousimiehessä ja on pallomainen joukko. NGC 6637.
M70 on pieni pallomainen tähtijoukko Jousimiehessä. NGC 6681.
M71 on toistaiseksi määrittelemätön tähtijoukko Nuolessa. NGC 6838.
M72 on pallomainen tähtijoukko Vesimiehessä. NGC 6981.
M73 on neljän tähden muodostama asterismi Vesimiehessä. NGC 6994.
M74 on galaksi Kaloissa. NGC 628.
M75 on Jousimiehessä sijaitseva pallomainen joukko. NGC 6864.
M76 eli Pieni nostopainosumu on planetaarinen sumu Perseuksessa. NGC 650-651.
M77 on Seyfertin galaksi Valaassa. NGC 1068.
M78 on Orionissa sijaitseva heijastussumu. NGC 2068.
M79 on Jäniksen tähdistössä sijaitseva pallomainen tähtijoukko. NGC 1904.
M80 on komea pallomainen tähtijoukko, joka sijaitsee Skorpionissa. NGC 6093.
Messierin luettelon kohteet > 81–100

M81 eli Boden sumu on galaksi, joka sijaitsee Isossa Karhussa. Kaukaisimpia koskaan paljain silmin nähtyjä kohteita taivaalla. NGC 3031.
M82 eli Sikarigalaksi sijaitsee edellisen lähellä ja on epäsäännöllinen galaksi. NGC 3034.
M83 on komea, suoraan päältäpäin näkyvä kierteisgalaksi Vesikäärmeessä. NGC 5236.
M84 on galaksi rikkaalla alueella Neitsyessä. NGC 4374.
M85 on linssigalaksi Bereniken hiuksissa. NGC 4382.
M86 on galaksi Neitsyen tähdistössä. NGC 4406.
M87 on myös galaksi Neitsyessä. NGC 4486.
M88 on kierteisgalaksi Bereniken hiuksissa. NGC 4501.
M89 on Neitsyessä sijaitseva pyöreä galaksi. NGC 4552.
M90 on päältäpäin näkyvä kierteisgalaksi Neitsyessä. NGC 4569.
M91 on todennäköisesti kaksoishavainto M58:sta.
M92 on pallomainen tähtijoukko Herkuleessa. NGC 6341.
M93 on avoin tähtijoukko Peräkeulan tähdistössä. NGC 2447.
M94 on Ajokoirissa sijaitseva kierteisgalaksi. NGC 4736.
M95 muodostaa galaksiparin yhdessä M96:n kanssa. NGC 3351.
M96 muodostaa galaksiparin yhdessä M95:n kanssa. NGC 3368.
M97 eli Pöllösumu sijaitsee Isossa Karhussa. NGC 3587.
M98 on melkein suoraan sivultapäin näkyvä kierteisgalaksi Bereniken hiuksissa. NGC 4192.
M99 on suoraan päältäpäin näkyvä kierteisgalaksi Bereniken hiuksissa. NGC 4254.
M100 on avoin kierteisgalaksi Bereniken hiuksissa. NGC 4321.
Messierin luettelon kohteet > 101–110

M101 eli Tuulimyllygalaksi on Isossa Karhussa sijaitseva kierteisgalaksi. NGC 5457.
M102 on kaksoishavainto M101:stä.
M103 on avonainen tähtijoukko Kassiopeiassa. NGC 581.
M104 eli Sombrerogalaksi on sivultapäin näkyvä kierteisgalaksi Neitsyessä. NGC 4594.
M105 on ellipsigalaksi Leijonassa. NGC 3379.
M106 on kierteisgalaksi Ajokoirissa. NGC 4258.
M107 on Käärmeenkantajassa sijaitseva pallomainen tähtijoukko. NGC 6171.
M108 on epäsäännöllisen muotoinen galaksi Isossa karhussa. NGC 3556.
M109 on galaksi Isossa karhussa. NGC 3992.
M110 lisättiin luetteloon vasta vuonna 1967. Se on Andromedassa sijaitseva M31:n seuralaisgalaksi. NGC 205.
Messierin luettelon kohteet tyypeittäin

Osassa kohteista luokitus voi olla häilyvä.
Avoimet tähtijoukot
6, 7, 11, 18, 21, 23, 25, 26, 29, 34, 35, 36, 37. 38, 39, 41, 44, 45, 46, 47, 48, 50, 52, 67, 93, 103
Pallomaiset tähtijoukot
2, 3, 4, 5, 9, 10, 12, 13, 14, 15, 19, 22, 28, 30, 53, 54, 55, 56, 62, 68, 69, 70, 71, 72, 75, 79, 80, 92, 107
Kaasusumut
43, 78
Kaasusumun ja avoimen tähtijoukon yhdistelmät
8, 16, 17, 20, 42
Planetaariset sumut
27, 57, 76, 97,
Supernovajäänteet
1
Elliptiset galaksit
32, 49, 59, 60, 84, 86, 87, 89, 105, 110
Kierteisgalaksit
31, 33, 51, 58, 61, 63, 64, 65, 66, 74, 77, 81, 83, 85, 88, 90, 91, 94, 95, 96, 98, 99, 100, 101, 104, 106, 108, 109
Epäsäännölliset galaksit
82
Kaksoistähdet
40
Asterismit
24, 73
Tähtikartta Messierin kohteista

M1 eli Rapusumu
Andromedan galaksi (M31)
Mustasilmägalaksi (M64)
Sombrerogalaksi (M104)
Messier-tähtikartta.
Mercerin piirikunta (Ohio)

Mercerin piirikunta on piirikunta Ohiossa, Yhdysvalloissa, joka on nimetty Hugh Mercerin mukaan. Sen suurin kaupunki on Celina.
Maantiede

Mercerin naapuripiirikuntia ovat Van Wert pohjoisessa, Auglaize idässä, Shelby kaakkoiskulmassa, Darke etelässä ja Indianan puolella Jayn sekä Adamsin piirikunnat.
Väestö

Piirikunnassa oli vuoden 2010 väestönlaskennassa 40 814 ihmistä. Etniset ryhmät jakautuvat valkoisiin, joita on 97,8%, mustiin (0,4%), alkuperäisamerikkalaisiin (0,3%) ja aasialaisiin (0,5%).
Kotitalouden mediaanitulo on 51 236 dollaria ja köyhyysrajan alapuolella oli 8,8% väestöstä 2007–2011 välisenä aikana.
Mercer County Courthouse, Mercerin piirikunta
Mia Love

| Mia Love |
| --- | --- |

Yhdysvaltain edustajainhuoneen jäsen Utahin 4. vaalipiiristä
 3. tammikuuta 2015 - 3. tammikuuta 2019  
Edeltäjä:  Jim Matheson
Seuraaja:  Ben McAdams
Henkilötiedot
Syntynyt: 6. joulukuuta 1975 (ikä 48) New York City, New York, Yhdysvallat
Ammatti:  poliitikko
Puoliso:  Jason Love (vih. 1998)
Lapset:  3
Tiedot
Puolue:  republikaanit
Tutkinnot:  Hartfordin yliopisto
Uskonto:  mormonismi
Aiheesta muualla
love.house.gov
Ludmya ”Mia” Love (o.s. Bourdeau, s. 6. joulukuuta 1975 New York City, New York, Yhdysvallat) on yhdysvaltalainen poliitikko, joka edusti Utahin 4. vaalipiiriä Yhdysvaltain kongressissa vuosina 2015–2019. Hänellä on haitilaiset sukujuuret, ja hän on ensimmäinen republikaaninen musta nainen, joka on valittu kongressiin.
Love syntyi Haitista Yhdysvaltoihin muuttaneille vanhemmille Brooklynissa New Yorkissa. Hän aloitti työt Utahissa sijaitsevan Saratoga Springsin pormestarina 2010. Tätä ennen Love oli ollut Saratoga Springsin kaupunginvaltuuston jäsen. Hän oli republikaanien ehdokas vuoden 2012 kongressivaaleissa mutta hävisi täpärästi demokraattien Jim Mathesonille. Love voitti Mathesonin vuoden 2014 välivaaleissa. Hän voitti myös vuonna 2016. Love oli ehdokkaana 2018 välivaaleissa mutta hävisi demokraattien Ben McAdamsille.
Aiheesta muualla

Kuvia tai muita tiedostoja aiheesta Mia Love Wikimedia Commonsissa
Mihail Ivanov (hiihtäjä)

| Mitalit | Mitalit | Mitalit |  |
| --- | --- | --- | --- |
|  Ivanov vuonna 2005.  |  Ivanov vuonna 2005.  |  Ivanov vuonna 2005.  |  |
Maa:   Venäjä
Miesten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | 50 km (p) |  |
| MM-kilpailut  | MM-kilpailut  | MM-kilpailut  |  |
|  Pronssia | Lahti 2001 | 30 km (p) |  |
Mihail Ivanov (s. 20. marraskuuta 1977 Ostrovissa, Neuvostoliitossa) on venäläinen entinen maastohiihtäjä.
2001 MM-kisoissa Lahdessa Ivanov hiihti pronssille 30 kilometrin perinteisen hiihtotavan kilpailussa. Seuraavana vuonna 2002 talviolympialaisissa Salt Lake Cityssä hän voitti 50 kilometrin perinteisen hiihtotavan kilpailun kultamitalin. Alun perin Ivanovin sijoitus 50 kilometrin kilpailussa oli toinen, mutta hän nousi voittajaksi kun Johan Mühlegg kärähti kielletyn darbepoetiini-hormonin käytöstä ja menetti kultamitalinsa.
Maailmancupissa Ivanov on voittanut kaksi kertaa, molemmat perinteisellä hiihtotavalla. Voittojen lisäksi hänellä on kaksi kakkostilaa.
Mihail Jaroslavitš

Mihail Jaroslavitš (ven. Михаил Ярославич, 1271 – 1318) oli Vladimirin viimeinen suuriruhtinas, vuodesta 1304. Vuonna 1318 Moskovan ruhtinaskunta valloitti Vladimirin suuriruhtinaskunnan ja Mihail Jaroslavitš teloitettiin 22. marraskuuta 1318.
| 0 | 1 | 2 | 3 |
| --- | --- | --- | --- |
|  | Edeltäjä: Andrei III | Vladimirin suuriruhtinas 1304–1318 | Seuraaja: Juri Danilovitš |
Molukkienisojalka

| Molukkienisojalka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Isojalkakanat Megapodiidae
Suku::  Eulipoa
Laji::  wallacei
Kaksiosainen nimi
 Eulipoa wallacei  (G. R. Gray, 1861) 
Katso myös
   Molukkienisojalka Wikispeciesissä   Molukkienisojalka Commonsissa 
Infobox OKNimi-testi OKIUCN-testi OK: 
Molukkienisojalka (Eulipoa wallacei) on isojalkakanoihin kuuluva lintulaji. Lajia tavataan uhanalaisena Malaijien saaristossa.
Koko ja ulkonäkö

Molukkienisojalka voi kasvaa noin 30 cm pitkäksi. Laji on väriltään pääosin ruskea. Selässä on punaruskeita ja harmaita juovia. Molukkienisojalan rinta on harmaa ja vatsa ja perä ovat valkoiset.
Levinneisyys ja elintavat

Molukkienisojalkaa tavataan useilla Molukkien saarilla. Lajin elinympäristöä ovat ainavihannat sademetsät. Linnut munivat yhdyskuntina aurinkoisille hiekkarannoille ja hautaavat munat hiekkaan. Molukkienisojalka luokitellaan vaarantuneeksi, ja kannan kooksi arvioidaan 20 000–50 000 yksilöä. Kantaa uhkaavat munien keruu ravinnoksi, elinympäristön häviäminen hakkuiden ja teiden rakentamisen vuoksi sekä kissat ja muut vieraslajit.